“ทองไทย” เช้านี้ ขึ้น 50 บ. ทองคำแท่ง ขายออกบาทละ 26,250 รูปพรรณ 26,750 บ.
สมาคมค้าทองคำ รายงานราคาทอง เปิดตลาดเช้านี้ “ทองไทย” ปรับขึ้น 50 บ. ทองคำแท่ง ขายออกบาทละ 26,250 รูปพรรณ 26,750 บ. 
สมาคมค้าทองคำ รายงานราคาทอง เปิดตลาดเช้านี้ “ทองไทย” ปรับขึ้น 50 บ. ทองคำแท่ง ขายออกบาทละ 26,250 รูปพรรณ 26,750 บ.
1 ก.พ. 2564

สมาคมค้าทองคำ รายงานราคาทอง (96.5%) เปิดตลาดวันนี้ (1 ก.พ.64) เมื่อเวลา 09.27 น.ที่ผ่านมา ปรับขึ้น 50 บาท เมื่อเทียบกับประกาศราคาซื้อขายครั้งเดียวของวันศุกร์ ที่ราคาปรับลดลง 50 บาท ส่วนตลอดทั้งสัปดาห์ที่ผ่านมาราคาปรับลดลงรวม 150 บาท
โดยราคาทองคำแท่งวันนี้ รับซื้ออยู่ที่บาทละ 26,150.00 บาท ขายออกที่ราคาบาทละ 26,250.00 บาท
ทองรูปพรรณ รับซื้ออยู่ที่ราคาบาทละ 25,681.04 บาท ขายออกที่บาทละ 26,750.00 บาท
ราคาทองคำ Spot เช้านี้เคลื่อนไหวที่บริเวณ 1,855 ดอลลาร์  ในขณะที่ราคาทองคำโคเม็กซ์ปิดตลาดเมื่อคืนวันศุกร์ที่ผ่านมาปรับเพิ่มขึ้น 9.1 ดอลลาร์ สู่ระดับ 1,850.3 ดอลลาร์  เนื่องจากได้รับแรงหนุนจากการเข้าซื้อสินทรัพย์ปลอดภัย หลังจากไม่แน่ใจกับเสถียรภาพของตลาดหุ้นสหรัฐซึ่งร่วงลงอย่างรุนแรงจากความวิตกเกี่ยวกับการปั่นหุ้น GameStop รวมถึง ความกังวลเกี่ยวกับความล่าช้าในการส่งมอบวัคซีนต้านโรคโควิด-19 ซึ่งจะกระทบต่อการฟื้นตัวทางเศรษฐกิจ